
Nemzetközi mega sportesemények és a fenntarthatóság kapcsolatának vizsgálata

Kulcsszavak: mega sportesemények; fenntarthatság
Dolgozatomban a nemzetközi mega sportesemények (nyári Olimpia és Szabadtéri Atlétikai Világbajnokság) és a fenntarthatóság kapcsolatát vizsgálom. A kutatás hazai aktualitását mutatja, hogy Magyarország a közelmúltban egyre jelentősebb sporteseményeket rendezett, mint a 2020-as Labdarúgó Európa bajnokság (Magyarország társrendező), 2022-es Úszó Világbajnokság, vagy a 2023-ban megrendezett Szabadtéri Atlétikai Világbajnokság. Magyarország kommunikációjából arra következtethetünk, hogy a sokak által a legjelentősebbnek vélt sporteseményt is megrendeznénk, az Olimpiát. Ezen sportesemények megrendezésére nem csak „presztízs” vagy éppen sportdiplomáciai siker, felelősség is egyben, különösen a fenntarthatóságra. Kutatásom során létrehoztam egy, a fenntarthatóság mind a három pillérét érintő (gazdasági, társadalmi és környezeti) szempontrendszert, amellyel igyekszem közelebb hozni a választ arra a kérdésre, hogy vajon fenntarthatók-e a nemzetközi mega sportesemények. Véleményem szerint a kapott eredményeim segíthetnek átláthatóbbá tenni azt, hogy egy mega sportesemény megrendezése, milyen pozitív vagy negatív hatással lehet egy rendező ország számára.



